joelniklaus/EU_Wikipedias huggingface dataset:
Ljuben Karavelov

Ljuben Stoitšev Karavelov (1834 Koprivštitsa, Rumelia – 21. tammikuuta 1879 Ruse, Bulgaria) oli bulgarialainen poliittinen kirjailija ja vallankumouksellinen, jolla on katsottu olleen merkittävä rooli Bulgarian kansallisessa heräämisessä 1800-luvun jälkipuoliskolla.

Karavelov matkusteli nuorena kauppiasisänsä mukana Turkissa, ja meni 1858 Venäjälle, jossa opiskeli etnografiaa Moskovan yliopistossa. Hän sai vaikutteita venäläisten radikaalien ajattelusta ja alkoi julkaista erilaisissa aikakauslehdissä Bulgariaa koskevia tutkielmia ja poliittisia kirjoituksia. Vuonna 1861 hän julkaisi kokoelman bulgarialaisia kansanlauluja. Turvallisuutensa vuoksi Karavelov siirtyi 1867 Serbiaan, mutta oltuaan siellä yhteydessä paikalliseen oppositioon hän joutui lähtemään maasta seuraavana vuonna ruhtinas Mikael Obrenovićin murhan jälkeen. Oltuaan puoli vuotta vangittuna Budapestissa Karavelov siirtyi Bukarestiin, jossa hän julkaisi bulgarialaisille suunnattuja vallankumouslehtiä Svoboda (”Vapaus”) vuosina 1869–1872 ja Nezavisimost (”Itsenäisyys”) 1873–1874. Hän toimi myös bulgaariemigranttien vuonna 1870 Bukarestissa pitämän salaisen kongressin puheenjohtajana. Epäonnistuneet vallankumoussuunnittelmat sekä henkilökohtaiset vastoinkäymiset saivat Karavelovin poliittisen innostuksen vähitellen laimenemaan. Hän ei osallistunut Bulgariassa vuonna 1875 käynnistyneeseen kansannousuun tai sitä seuranneeseen Venäjän ja Turkin sotaan, vaan asettui asumaan Ruseen, jossa omistautui kirjallisuudelle.

Karavelovia on pidetty bulgarialaisen novellikirjallisuuden ja uudenaikaisen proosan perustajana. Hänen ensimmäinen novellikokoelmansa ilmestyi 1864. Hänen merkittävimpiä teoksiaan olivat historiallinen novelli Bălgare ot staro vreme (1867) sekä Maminoto detentse (1875).

Ljuben Karavelovin veli oli Bulgarian pääministerinä toiminut Petko Karavelov.

Lähteet

Aiheesta muualla

Bulgarialaiset kirjailijat
Vuonna 1834 syntyneet
Vuonna 1879 kuolleet
Joakim von Glan

Joakim von Glan (22. huhtikuuta 1720 Ovansjö, Gästrikland – 10. elokuuta 1798 Vihti) oli suomalainen lainoppinut.

Hän työskenteli Turun hovioikeudessa vuodesta 1744 lähtien. Asessoriksi von Glan nimitettiin 1769 ja hovioikeudenneuvokseksi 1770. Vuosina 1789–1790 hän toimi Turun ja Porin läänin virkaatekevänä maaherrana.

Joakim von Glanin isä oli Tenholan kirkkoherra Joachim von Glan (1696–1778), joka toimi hänen syntyessään kenraali Carl Gustaf Armfeltin hovisaarnaajana Ruotsin Gästriklandissa. Von Glanin sisarenpoika puolestaan oli kielitieteilijä Hans Henrik Fattenborg.

Lähteet 

Suomalaiset aateliset
Turun ja Porin läänin maaherrat
Vuonna 1720 syntyneet
Vuonna 1798 kuolleet
Suomen laki (kirja)

Suomen Laki on nykyisin kolmena niteenä ilmestyvä Talentum Oyj:n julkaisema lakikokoelma. Aiemmin julkaisuoikeus oli Suomen Lakimiesliitto ry:llä, joka julkaisi teosta yhteistyössä oikeusministeriön kanssa. Teosta on julkaistu vuodesta 1955 alkaen.

1990-luvun puolessa välissä Suomen Laki -teoksesta ryhdyttiin valmistelemaan painetun rinnalle sähköisiä versioita. Suomen Laki -teosta vastaavaa CD-romia on julkaistu vuodesta 1995. Vuodesta 1996 Suomen laki -teosta on ylläpidetty myös online -verkkopalveluna.

Suomen Laki -teoksessa on alusta alkaen lait luokiteltu oikeudenaloittain, ja kirjan toimitus muokkaa säädökset voimassa olevaan muotoon niihin aika ajoin tehtävien muutosten mukaisesti. Toimitustyön yhteydessä säädöksiin lisätään myös viittauksia muihin säädöksiin ja lakia koskevaan hallituksen esitykseen sekä kyseistä säädöstä koskeviin oikeustapauksiin.

Lähteet

Lakikirjat
Romagnolin kieli

Romagnolin kieli on Emiliano-Romagnolon kielen murre, jota puhutaan Pohjois-Italiassa Romagnan alueella, joka kuuluu Emilia-Romagnaan, sekä San Marinossa ja Marchen alueen pohjoisosissa. Sen läheisiä sukulaiskieliä ovat liguuria ja venetsia. Vuonna 2003 kielellä oli arviolta noin 2 miljoonaa puhujaa.

Kieltä kirjoitetaan latinalaisin aakkosin.

Lähteet

Katso myös
 länsiromaaniset kielet

Romaaniset kielet
Italian kielet
San Marinon kielet
Westinghouse

Westinghouse Electric Corporation, jonka perusti George Westinghouse 1886, on kantayritys useille nykyään toimiville, eri omistajille kuuluville, mutta Westinghouse nimeä kantaville yrityksille. Westinghouse Electric Company nimellä tammikuun 8. 1886 aloittanut yritys oli sähkötekniikan, erityisesti vaihtovirtatekniikan edelläkävijä. Ennen sähköyritystään Westinghouse oli perustanut Westinghouse Air Brake Companyn. Vuonna 1995 Westinghouse Electric Corporation osti CBS:n ja alkoi toimia nimellä CBS Corporation.  

CBS myi jäljellä olevat teollisuustoimintonsa Siemensille ja ydinvoimaosaamisensa British Nuclear Fuelsille, jolta ne osti 2006 Toshiba. Toshiba omistaa nykyisen Westinghouse Electric Companyn.

Viacom osti 1999 CBS:n mikä merkitsi alkuperäisen Westinghouse Corporationionin loppua.

Historia
Pittsburghissa Pennsylvanian osavaltiossa aloittanut Westinghouse Electric alkuajan toiminta keskittyi Yhdysvaltojen sähköistämiseen. Yrityksen suurimmassa tehdasyksikössä East Pittsburghissa tehtiin turbiineja ja käämityksiä sähkökoneisiin. George Westinghousen lisäksi yrityksen tunnettuja insinöörejä olivat William Stanley, Nikola Tesla, Vladimir Zworykin, Oliver B. Shallenberger, Benjamin Garver Lamme ja hänen sisarensa Bertha Lamme. Westinghousen historian tunnetuimpia asioita on ollut sen kilpailu sähköjärjestelmistä Thomas Alva Edisonin yrityksen General Electricin kanssa. Westinghousen edustama vaihtovirtajärjestelmä voitti tässä sodassa General Electricin tasavirtajärjestelmän.

Nykypäivänä toimiva Westinghouse Electric Company LLC on Toshiban hallitsema Yhdysvalloissa toimiva ydinvoimaloiden toimittamiseen keskittynyt yritys.

Lähteet

Aiheesta muualla 

Yhdysvaltalaiset teollisuusyritykset
Kodinkonemerkit
Hoki Klupi Hyvinkää

Hoki Klupi Hyvinkää (H.K.H) on hyvinkääläinen jääkiekkoseura. Se perustettiin vuonna 2010. H.K.H on voittanut kolmesti II-divisioonan. Viimeksi vuonna 2019 etelän lohkon.

Kaudet
H.K.H. pelasi ensimmäisen kautensa (2010-2011) III-divisioonassa, jonka jälkeen se on pelannut II-divisioonassa.

Pelaajia 
H.K.H;n tähtipelaajina pidetään Jesse Pehua (33) ja Samu Wilkmania (33).

Jesse Pehulla on kokemusta useasta eri liigasta mm; Allsvenskanissa 34 peliä, SM Liigassa 19 peliä ja Mestiksessä 83 peliä.

Samu Wilkmanilla on SM Liiga kokemusta 64 peliä ja mestis kokemusta 180 peliä.

Lähteet
Eliteprospect HKH
Hyvinkääläiset urheiluseurat
Jääkiekon II-divisioonaseurat
Paul van Buitenen

Paul van Buitenen (s. 28. toukokuuta 1957 Breda) on hollantilainen Euroopan unionin virkamies ja europarlamentaarikko vuosina 2004–2009.

Van Buitenen arvosteli EU:n toiminnassa havaitsemiaan väärinkäytöksiä. Hänen paljastamansa asiat johtivat EU:n Santerin komission eroon 1990-luvun lopulla. Buitenen valittiin europarlamenttiin perustamansa Europa Transparant -puolueen listoilta vuonna 2004. Vuonna 2006 hän moitti Clearstream-pankkitoimintaa ja EU:n toimintaa ja julkaisi vuonna 2008 verkkosivuillaan luottamuksellista, EU:n sisäisen raportin tietoa EU:n varojen väärinkäytöstä. Vuonna 2008 van Buitenen ilmoitti Europa Transparant -puolueensa lopettamisesta ja ilmoitti liittyvänsä Kristilliseen liittoon (ChristenUnie), joka on hollantilainen kristillis-demokraattinen puolue.

Reader's Digest -lehti ja Australian Broadcasting Commission ovat valinneet Buitenenin Vuoden eurooppalaiseksi.

Katso myös
 Marta Andreasen

Lähteet
 Van Buitenen: Why I'm Leaving the European Commission European voice (vaatii kirjautumisen)

Viitteet

EU-kriitikot
Alankomaalaiset europarlamentaarikot
Alankomaalaiset poliitikot
Helluntaiherätys
Paljastuksentekijät
Vuonna 1957 syntyneet
Elävät henkilöt
Marta Andreasen

Marta Andreasen (s. 26. marraskuuta 1954) on argentiinalaissyntyinen espanjalainen virkamies ja poliitikko, joka työskenteli EU:n Euroopan komissiossa ja tuli tunnetuksi mielipiteistään että komission tilitysjärjestelmä jätti mahdollisuuden petoksille.
Andreasen raportoi tilihämäryyksistä komissaari Michaele Schreyerille ja komission johtajalle Romano Prodille. Jäätyään näiltä ilman vastausta hän vei asian Euroopan parlamentin budjettikomitealle.

Andreasen kieltäytyi allekirjoittamasta Euroopan komission vuoden 2001 tilejä. Media alkoi kiinnostua asiasta, ja 2002 elokuussa Andreasen julkisti asian.

Andreasen erotettiin työstään komissiossa toukokuussa 2002. Syynä "henkilöstön sääntöartiklojen 12 ja 21 rikkominen eli ei osoittanut tarpeeksi lojaalisuutta ja kunnioitusta". Hänen on sanottu joutuneen pois työstä ja erotetuksi koska hän kieltäytyi allekirjoittamasta tilejä joiden uskoi olevan epäluotettavia.

Andreasen valittiin vuonna 2009 Isosta-Britanniasta Euroopan parlamenttiin EU-kriittisen UKIP-puolueen edustajana. Hän loikkasi vuonna 2013 konservatiiveihin ja jäi parlamentista pois vuoden 2014 vaaleissa.

Katso myös
 Paul van Buitenen

Lähteet
 Andreasen, Marta: Brussels Laid Bare, sivu 20. St. Edwards Press Ltd, July 2009
 bbc.co.uk/news/uk-politics-21555727
 Andreasen, Marta: Brussels Laid Bare, St. Edwards Press Ltd, July 2009
 Marta Andreasen entry in the euabc.com (somewhat dated)
 The Marta Andreasen and Fabra Valles cases: an exclusive JUST Response report from the Dougal Watt Dossier – Mismanagement and Corruption in Europe – Letter from Robert Dougal Watt, Auditor, European Court of Auditors, to Michel Hervé, Secretary General, European Court of Auditors, 16 September 2002
 Becky Barrow: I'm not a politician — just a bean-counter, says Andreasen, The Daily Telegraph: 8 February 2002
 Andreasen v Commission at curia.europa.eu

Euroopan unionin virkamiehet
Brittiläiset europarlamentaarikot
EU-kriitikot
Paljastuksentekijät
Vuonna 1954 syntyneet
Elävät henkilöt
Rauma Admirals

Rauma Admirals oli raumalainen amerikkalaisen jalkapallon erikoisseura. Admirals oli toiminnassa vuosina 1985–1992, jonka aikana seura pelasi yhden vuoden Vaahteraliigassa.

Historia
Admiralsin pelasi ensimmäisen kautensa I-divisioonassa vuonna 1985. Admirals sijoittui sarjassa kuudenneksi, mutta koska seuraavana vuonna Suomeen perustettiin II-divisioona, putosi Admirals sarjatasoa alemmas. Tappiottoman kauden 1987 jälkeen Admirals nousi takaisin I-divisioonaan.

Admiralsin valmentaja Jimmy Lawson asetti noussellee seuralle tavoitteeksi nousta kolmessa vuodessa Vaahteraliigaan. Vuonna 1988 Admirals oli sarjansa viimeisiä, mutta seuraavana vuonna sijoitus oli jo neljäs. Kaudella 1990 Admirals voitti kaikki ottelut ja eteni Spagettimaljaan, jonka Porvoon Butchers voitti. Tappio finaalissa antoi kuitenkin karsintaottelupaikan, jossa Admirals lunasti liigapaikan seuraavaksi kaudeksi.

Talvikaudella pelattiin amerikkalaisen jalkapallon hallisarja, jonka Admirals voitti keväällä 1991. Vaahteraliigassa kausi tuotti vain yhden voiton ja kahdeksan tappiota, mikä tiesi putoamista takaisin I-divisioonaan. Kausi 1992 jäikin seuran viimeiseksi Admiralsin sijoittuessa kuudenneksi. Admirals päätettiin lakkauttaa kauden jälkeen vanhojen taustahenkilöiden lopettaessa.

Lähteet

Suomalaiset amerikkalaisen jalkapallon seurat
Raumalaiset urheiluseurat
Vuonna 1984 perustetut urheiluseurat
Morsiusmystiikka

Morsiusmystiikka on keskiaikainen, 1100–1200-luvulla syntynyt mystiikan suunta. Siinä Kristus kuvataan sielun sulhaseksi, ja Kristuksen rakkaus pyritään tavoittamaan ekstaattisen kokemuksen kautta.

Suomessa morsiusmystiikka on sisältynyt muun muassa Laestadiuksen julistukseen. Kristuksen morsian on Laestadiuksella kollektiivinen käsite siten, ja se tarkoittaa uskovien seurakuntaa kokonaisuutena.

Lähteet 

Kristilliset käsitteet
Mystiikka
Mull

Mull eli Isle of Mull on saari Skotlannin länsirannikolla. Se on Sisä-Hebridien suurin saari. Pinta-ala on 910 neliökilometriä ja väkiluku 2 800. Saaren korkein kohta on 966 metrin korkeudella merenpinnasta, ja se on muutenkin vuorinen. Siellä harjoitetaan karjankasvatusta.

Mullissa on muinaisia linnoja, kuten Aros ja Duart. Entinen kalastuskeskus Tobermory on nykyisin lomakeskus ja yhteyssatama. Siellä on useita kahviloita ja ravintoloita, ja sieltä voi lähteä valasretkille sekä Staffan saarelle.

Lähteet

Aiheesta muualla 

Sisä-Hebridit
Retaliation

Retaliation on saksalainen death metal -yhtye, joka perustettiin vuonna 2006 Marktheidenfeldissä, Baijerissa.

Yhtyeen esikoisalbumi Seven julkaistiin elokuussa 2010.

Jäsenet 
 Johannes Schwarzkopf – laulu
 Dennis Schneider – kitara
 Florian Wehner – kitara
 Heiko Heckner – basso
 Marc Schuhmann – rummut

Entiset jäsenet 
 Nasar Skripitskij – rummut
 Jürgen Köhler – rummut
 Sebastian Pschirrer – kitara
 Stefan Lammer – kitara, laulu
 Marco Weißenberger – laulu
 Sven Lutz – basso
 Julian Welsch – kitara
 Christian Schlosser – laulu

Diskografia

Lähteet

Aiheesta muualla 
 
 
 Retaliation Facebookissa
 Unique Leader Records

Saksalaiset death metal -yhtyeet
Rituale Satanum

Rituale Satanum on suomalaisen black metal -yhtyeen Behexenin esikoisalbumi. Se julkaistiin vuonna 2000 levymerkillä Sinister Figure Records.

Albumin remasteroidun version julkaisi vuonna 2004 Dynamic Arts Records. Levy-yhtiö Debemur Morti Productions julkaisi levystä myöhemmin uusintapainoksen vuonna 2013.

Kappaleet 
Kaikki kappaleet sanoittanut Torog.

Kokoonpano 
 Hoath Torog – laulu
 Horns – rummut
 Gargantum – kitara
 Lunatic – bassokitara
 Satanic Tyrant Werwolf – intro

Muut tekijät 
 Petteri Laakso – kansikuva, valokuvat
 Jussi Jauhiainen – äänittäjä
 Anssi Kippo – tuottaja, äänittäjä
 Christophe Szpajdel – logo
 Minerva Pappi – remasteroija

Arvostelut 
 Soundi: 
 Metalreviews.com: 75 / 100
 Powermetal.de: 8.5/10

Lähteet

Aiheesta muualla 
 

Vuoden 2000 esikoisalbumit
Behexenin albumit
Peterskirche

Peterskirche (eli St. Peterskirche, suomeksi Pyhän Pietarin kirkko) on Münchenin keskustassa sijaitseva roomalaiskatolinen kirkko. Se on Münchenin keskustan vanhin kirkkorakennus.

Historia
Ennen Münchenin kaupungin perustamista vuonna 1158 alueella oli pienempi kirkko. Munkit asuivat 700-luvulla kirkon ympärillä mäellä nimeltä Petersbergl. Romaanista tyylisuuntaa edustanut kirkko vihittiin käyttöön 1100-luvun lopussa, mikä laajennettiin goottilaistyyliseksi hieman ennen koko rakennuksen tuhonnutta vuoden 1327 suurta tulipaloa. Uudelleenrakennuksen jälkeen kirkko vihittiin uudelleen käyttöön vuonna 1368. Kirkkoon rakennettiin 1600-luvun alussa 91-metrinen torni, ja kirkkoon tehtiin barokkikuori.

Kirkon sisätiloja hallitsee korkea alttari, johon kuvanveistäjä Erasmus Grasser toi esiin Pyhän Pietarin hahmoa. Muut mestariteokset kaikilta ajanjaksoilta ovat viisi Jan Polackin goottista maalausta ja useita Ignaz Güntherin alttareita. Johann Baptist Zimmermannin vuosina 1753–1756 maalaama kattofresko uusittiin vuosina 1999–2000.

Kirkon 91-metrinen torni tunnetaan yleisesti nimellä ”Alter Peter” (”vanha Pietari”) ja se esiintyy usein Münchenin tunnuksena. Pyhän Pietarin kirkko on vanhin seurakunnan kirkko Münchenissä, ja oletettavasti alkupiste koko kaupungille.

Lähteet

Aiheesta muualla 

 360° Näkymä kirkon tornista
 St. Peter's Church – kuvia & tietoa (Saksaksi)
 Der Alte Peter

Katedraalit
Münchenin kirkot
Kivikirkot
Mihail Skobelev

Mihail Dmitrijevitš Skobelev (29. syyskuuta (J: 17. syyskuuta) 1843 Pietari – 7. heinäkuuta (J: 25. kesäkuuta) 1882 Moskova) oli venäläinen kenraali, jolla oli merkittävä rooli Turkestanin valloituksessa 1870- ja 1880-luvuilla sekä Turkin sodassa 1877–1878.

Skobelev osallistui Grodnon husaarirykmentin kornettina Puolan kapinan kukistamiseen 1863–1864 ja hänet kutsuttiin 1866 yleisesikuntakatemiaan. Hänet lähetettiin vuonna 1868 Taškentiin ja hän osallistui sotaretkiin Turkestanissa 1869 ja Kaukauksella 1870–1871. Kenraali Konstantin von Kaufmannin johtamalla sotaretkellä Hivan kaanikuntaa vastaan vuonna 1873 Skobelev johti pataljoonankomentajana venäläisten etujoukkoa. Kaufmannin kukistaessa vuonna 1875 Kokandin kaanikunnassa noussutta kapinaa Skobelev toimi ratsuväen komentajana ja valtasi tammikuussa 1876 tärkeän Andižanin kaupungin, mikä mahdollisti koko kaanikunnan miehityksen. Kun Kokand liitettiin helmikuussa 1876 osaksi Venäjän valtakuntaa nimellä Ferganan provinssi, kenraalimajuriksi ylennetty Skobelev nimitettiin sen ensimmäiseksi sotilaskuvernööriksi.

Sodan puhjettua Ottomaanien valtakuntaa vastaan vuonna 1877 Skobelev siirrettiin Eurooppaan, ja hän saavutti useita strategisesti merkittäviä voittoja turkkilaisista. Hänen joukkonsa valtasivat Lovetšin 3. syyskuuta, kunnostautuivat Plevnan edustalla käydyissä taisteluissa sekä 9. tammikuuta 1878 käydyssä ratkaisevassa taistelussa Šipkansolasta, ja valtasivat sodan lopussa Adrianopolin sekä San Stefanon. Sodan jälkeen Skobelev ylennettiin kenraaliluutnantiksi ja nimitettiin neljännen armeijan komentajaksi.

Skobelev palasi Turkestaniin vuonna 1880 ja johti sotaretkeä Persiaan kuuluneen Khorasanin alueen tekke-turkmeeneja vastaan. Hän valtasi tammikuussa 1881 Geok-Tepen ja surmautti lähiseudun miespuolisen väestön. Hänet ylennettiin tämän jälkeen jalkaväenkenraaliksi. Skobelev oli etenemässä kohti Ašgabatia, kun hänet kutsuttiin Minskiin armeijakunnan komentajaksi. Vuoden 1882 alussa hän kiersi Moskovassa ja Pariisissa pitämässä jyrkän pansalavistisia poliittisia puheita, joissa ilmoitti germaanisten ja slaavilaisten kansojen välisen sodan olevan väistämätön. Tämä oli vastoin Venäjän hallituksen tuolloista ulkopolitiikkaa, johon kuului liitto Saksan ja Itävallan kanssa, joten Skobelev kutsuttiin nopeasti takaisin Pietariin. Hän kuoli sydänkohtaukseen pian sen jälkeen.

Skobelev tunnettiin miestensä keskuudessa ”valkoisena kenraalina”, sillä hänellä oli tapana käyttää taistelun keskellä valkoista univormua ja ratsastaa valkoisella hevosella.

Lähteet

Aiheesta muualla

Venäläiset kenraalit
Vuonna 1843 syntyneet
Vuonna 1882 kuolleet
PC-FX

PC-FX () oli NEC Corporationin 23.12.1994 Japanissa julkaisema pelikonsoli. Sen suorituskyky oli muihin viidennen sukupolven konsoleihin verrattuna alhainen, ja valmistus lopetettiin helmikuussa 1998.

Konsoli julkaistiin vain vähän Sonyn PlayStationin ja Sega Saturnin jälkeen.

Konsoli oli PC Enginen seuraaja (nimellä TurboGrafx-16 Pohjois-Amerikassa).

Tekniikka 

Suoritin oli 32-bittinen NEC V810.

Konsolissa oli liitäntätukea NEC PC-9801 -tietokoneisiin, mikä mahdollisti konsolin käyttämisen ulkoisena SCSI-asemana.

Pelit 

Konsolille julkaistiin alle 70 peliä sen elinaikana.

Lähteet

Aiheesta muualla 

 PC-FX World

Pelikonsolit
NEC
Reijo Koski

Reijo Kalevi Koski (21. marraskuuta 1932 Tampere – 13. lokakuuta 2002) oli suomalainen koripalloilija.

Tampereen Pyrinnön kasvatti, 175-senttinen Koski pelasi Suomen pääsarjassa yhteensä yhdeksän kauden ajan Pyrintöä ja KTP:tä edustaen. Hän saavutti SM-hopeaa kaudella 1958 ja SM-pronssia kaudella 1963–1964.

Suomen maajoukkueen kokoonpanoon Koski kuului kahdessa vuonna 1953 pelatussa ottelussa Ruotsia ja Tanskaa vastaan, muttei saanut peliaikaa.

Aktiiviurallaan Koski toimi valmentajana Suomen Koripalloliitossa vuosina 1960–1967 ja Kymenlaaksossa 1963–1967 sekä apuvalmentajana nuorten maajoukkueessa 1965–1966. Kosken muita urheilulajeja olivat pesä-, jää-, ja jalkapallo, jääkiekko ja seiväshyppy. Koski työskenteli rakennustarkastajana.

Lähteet 
 
 Reijo Koski  baskethotel.com
 Kosken maajoukkuetilastot Suomen Koripalloliitto

Viitteet 

Suomalaiset koripalloilijat
Vuonna 1932 syntyneet
Vuonna 2002 kuolleet
Expo ’70

Expo ’70 oli Osakan prefektuurin Suitassa, Japanissa vuonna 1970 pidetty maailmannäyttely.

Näyttly oli avoinna 15. maaliskuuta–13. syyskuuta 1970 ja sen teemana oli "Ihmiskunnan edistys ja sopusointu".

Näyttelyyn osallistui 77 maata ja kävijöitä näyttelyssä oli kaikkiaan yli 64 miljoonaa. Täten näyttely oli yksi historian suurimmista. Se oli Japanin ensimmäinen maailmannäyttely.

Lähteet

Aiheesta muualla 

Osaka
Maailmannäyttelyt
1970
Daiwa House

Daiwa House on japanilainen rakennusalan yritys, jonka pääkonttori on Osakassa. Vuonna 2011 se työllisti 26 000 henkeä ja oli tuolloin CNN:n mukaan maailman 495. suurin yritys.

Yritys on Japanin suurin asuntojen rakennuttaja. Vuonna 2013 se ilmoitti laajentavansa toimintaansa yli miljardin euron osakeannin avulla. Laajennus liittyi maan pääministerin Shinzō Aben harjoittamaan elvytyspolitiikkaan.

Daiwa House perustettiin vuonna 1955 ja listautui Osakan pörssiin vuonna 1961.
Nykyisin se on Tokion pörssissä.

Daiwa Huse on perustanut useita tytäryrityksiä eri maihin. Muun muassa vuonna 2010 sellaiset avattiin Yhdysvaltoihin, Australiaan ja Guamiin.  Yhtiö toimii kaikkiaan 83 paikkakunnalla.

Yhtiön päätuotteita ovat elementeistä koottavat rakennukset. Se tuottaa omakotitaloja, liiketiloja ja päiväkoteja. Se toimii tarvittaessa sekä rakentajana että rakennuttajana, ja hoitaa myös isännöintiä ja asunnonvuokrausta. Se toimii asuntotuotannon lisäksi myös joillakin muilla aloilla, kuten maataloudessa ja  robottiteknologiassa. Yritys on kehittänyt pienikokoisen robotin, joka tekee asuntojen kuntotarkistuksia.  Vuonna 2010 se toi markkinoille hylkeenmuotoisen Paro-terapiarobotin.

Lähteet

Aiheesta muualla 

Japanilaiset yritykset
Rakennuttajat
Osaka
Espoo Raiders

Espoo Raiders oli amerikkalaisen jalkapallon erikoisseura Espoosta. Seura pelasi kymmenen vuotta Vaahteraliigassa 1980–1989 ennen lakkauttamista. Seura oli yksi 80-luvun menestyksekkäimpiä ja jäi tuona aikana vain kerran pudotuspelien ulkopuolelle.

Historia
Seura aloitti toimintansa osana Polyteknikkojen Urheiluseuraa. Polina tunnettu joukkue osallistui vuonna 1979 Syys-cupina tunnettuun epäviralliseen SM-sarjaan, jossa Poli tuli kolmanneksi. Vuonna 1980 Poli liittyi juuri perustettuun amerikkalaisen jalkapallon SM-sarjaan ja voitti lajin ensimmäisen Suomen mestaruuden. Vuonna 1981 joukkueet Bruinspark Bruins ja Garden City Bonebreakers sulautuivat Poliin.

Vahvistunut Poli tuli Vaahteraliigassa kolmanneksi 1981 ja 1982. Poli hävisi Roostersille Vaahteramaljassa 1983, mutta voitti saman joukkueen pronssiottelussa 1984. Kaudella 1985 Poli oli jälleen Vaahteramaljassa, häviten sen tällä kertaa TAFTille.

Vuonna 1986 seura vaihtoi nimekseen FT Scotch sponsorisopimuksen myötä. Joukkue eteni kaudella neljännen kerran Vaahteramaljaan, mutta Roosters voitti sen jälleen. Vuonna 1987 helsinkiläinen Ferry Island Rams lopetti toimintansa ja sen pelaajat siirtyivät FT Scotchiin. FT Scotch voitti pronssia kausilla 1987 ja 1988.

Vuonna 1989 seuran nimeksi tuli Espoo Raiders. Kausi 1989 oli pettymys ja Raiders jäi runkosarjassa kahdeksanneksi ja ensimmäistä kertaa pudotuspelien ulkopuolelle. Vuonna 1990 Raiders yhdistyi East City Giantsin kanssa. Ankara kilpailu pääkaupunkiseudun muiden joukkueiden kanssa pelaajista, harjoitusvuoroista ja rahoitukesta ajoi lopulta seuran alasajoon.

Lähteet

Suomalaiset amerikkalaisen jalkapallon seurat
Entiset espoolaiset urheiluseurat
Vuonna 1979 perustetut urheiluseurat
Tioredoksiini

Tioredoksiini on proteiini, jota esiintyy kaikissa organismeissa. Tioredoksiini osallistuu useisiin biokemiallisesti tärkeisiin prosesseihin eliöissä, muun muassa deoksiribonukleotidien biosynteesiin ja fotosynteesiin. Tioredoksiini toimii biokemiallisissa hapetus-pelkistysreaktioissa joko hapettimena tai pelkistimenä ja tämä perustuu sen kykyyn osallistua sulfidisillan vaihtoreaktioihin.

Biologinen merkitys 
Tioredoksiini on molekyylimassaltaan pienehkö 12 kDa:n suuruinen proteiini. Proteiinissa tärkeitä ovat toisiaan lähellä sijaitsevat kaksi reaktiivista kysteiiniaminohappoa. Tioredoksiinista on pelkistynyt muoto, jossa kysteiinien sivuketjujen tioliryhmät ovat vapaina, ja hapettunut muoto, jonka kysteiinien sivuketjujen tioliryhmät ovat muodostaneet disulfidisillan.

Tioredoksiini osallistuu monien tärkeiden entsyymien toimintaan joko pelkistämällä entsyymien disulfidisillat tai hapettamalla vapaat tioliryhmät disulfidisilloiksi. Yksi tällainen entsyymi on deoksiribonukleotidien synteesissä tarvittava ribonukleotidireduktaasi. Kun ribonukleotidireduktaasi palkistää ribonukleotidin deoksiribonukleotidiksi, muodostuu katalyyttisesti tärkeiden kysteiiniaminohappojen välille disulfidisilta ja entsyymi inaktivoituu. Tioredoksiini pelkistää tämän sidoksen, jolloin ribonukleotidireduktaasi aktivoituu jälleen. Reaktiossa hapettuneen tioredoksiiniproteiinin pelkistää tioredoksiinireduktaasientsyymi. 

Tioredoksiini osallistuu myös fotosynteesin pimeäreaktioiden eli Calvinin kierron reaktioiden synteesiin ja se aktivoi kloroplasteissa eräitä entsyymejä pelkistämällä niiden sisältämiä disulfidisidoksia. Tioredoksiini myös inhiboi eräitä hajottavia entsyymejä kloroplasteissa hapettamalla niiden kysteiiniaminohappojen sivuketjujen tioliryhmät vähemmän reaktiivisiksi disulfidisilloiksi. Kloroplasteissa tioredoksiini osallistuu muun muassa fruktoosi-1,6-bisfosfataasin, malaattidehydrogenaasin ja glyseraldehydi-3-fosfaattidehydrogenaasin toiminnan säätelyyn. Kloroplasteissa hapettuneen tioredoksiinin pelkistää ferredoksiini erään reduktaasientsyymin katalysoimana. Tätä reaktiota aktivoi auringon valo.

Lähteet

Aiheesta muualla 

UniProt: Thioredoxin 
Kyoto Encyclopedia of Genes and Genomes (KEGG): Thioredoxin 

Proteiinit
Asahi kasei

Asahi kasei kabushikigaisha () on japanilainen kemian ja teknologiateollisuuden yritysten hallintaan keskittynyt holding-yhtiö. Yritys on perustettu vuonna 1931. Varsinaisten kemikaalien kuten typpihapon ja polyamidien lisäksi sen omistamat yritykset tuottavat muovikelmuja ja kalvoja, kuitukankaita ja potilasvalvontalaitteita. Yritys toimii myös kiinteistöalalla.

Lähteet

Aiheesta muualla 

 

Japanilaiset kemianyhtiöt
Jääkiekon nuorten maailmanmestaruuskilpailut 1978

Jääkiekon nuorten maailmanmestaruuskilpailut 1978 pelattiin Kanadassa ja maailmanmestaruuden voitti Neuvostoliitto.

Alkusarja

Lohko A

Lohko B

Alempi jatkosarja

Ylempi jatkosarja

Loppuottelu

Pistepörssi

Palkinnot

IIHF:n valitsemat turnauksen parhaat pelaajat 
Paras maalivahti:  Alexander Tyznych
Paras puolustaja:  Vjatšeslav Fetisov
Paras hyökkääjä  Wayne Gretzky

Turnauksen tähdistökentällinen 
Maalivahti:  Alexander Tyznych
Puolustajat:  Vjatšeslav Fetisov,  Risto Siltanen
Hyökkääjät:  Anton Šťastný,  Wayne Gretzky,  Mats Näslund

Lähteet 

 Kisahistoriikki TSN:n sivuilla 
 Passionhockey.com: IIHF U20 1978 
 Hockeyarchives: IIHF U20 1978 

Jääkiekon nuorten maailmanmestaruuskilpailut
Vuoden 1978 jääkiekko
Kanadan jääkiekko
Tiikerisalamanteri

Tiikerisalamanteri (Ambystoma tigrinum) on Ambystoma-sukuun kuuluva pyrstösammakkolaji. Se liikkuu öisin. Normaalia suuremmat yksilöt saattavat tappaa pienempiä yksilöitä. Laji jaettiin aiemmin kuuteen alalajiin. Niistä viisi luetaan nykyään kuuluvaksi toiseen lajiin Ambystoma mavortium, jolloin tiikerisalamanterista jää jäljelle vain aiemmin alalajina pidetty idäntiikerisalamanteri (A. t. tigrinum).

Ulkonäkö ja koko 
Tiikerisalamanterin pääväri on musta tai ruskea ja siinä on keltaisesta oliivinvihreän vaihtelevia pilkkuja tai läikkiä. Kuviot vaihtelevat suuresti populaatioiden välillä. Pää on suuri ja silmät ovat pienet.

Levinneisyys ja elinympäristö 
Tiikerisalamanteria tavataan New Yorkista itärannikkoa pitkin etelässä Floridaan ja lännessä Nebraskaan, Kansasiin ja Etelä-Texasiin. Sitä ei elä Appalakeilla. Sitä esiintyy aavikolla, ruohostomailla ja myös metsissä.

Lisääntyminen 
Koiraan siittiöt sijaitsevat siittiökotelossa, jonka avulla se siirtää ne parittelun aikana naaraaseen. Naaras munii keväällä veteen, paikkaan, missä on oksia tai ruohoa. Toukat saattavat talvehtia vedessä.

Ravinto 
Tiikerisalamanteri syö selkärangattomia ja pieniä selkärankaisia eläimiä.

Lähteet

Aiheesta muualla 
 Faunatar: Tiikerisalamanteri (Ambystoma tigrinum)  (pdf)
 http://www.sammakkolampi.net/maasalamanterit/ambystoma.html 
 UniProt, Taxonomy: Ambystoma tigrinum 

Salamanterieläimet
Lemmikkieläimet
Vaaleanpunaisen pantterin poika

Vaaleanpunaisen pantterin poika on vuonna 1993 ensi-iltansa saanut Blake Edwardsin ohjaama elokuva.

Tämä oli Blake Edwardsin viimeinen 'Vaaleanpunainen pantteri'-elokuvaohjaus.

Näyttelijät

Lähteet

Vaaleanpunainen pantteri -elokuvat
Vuoden 1993 brittiläiset elokuvat
Blake Edwardsin ohjaamat elokuvat
Vuoden 1993 yhdysvaltalaiset elokuvat
My Soul for His Glory


My Soul for His Glory on suomalaisen black metal -yhtye Behexenin kolmas studioalbumi. Se julkaistiin vuonna 2008 levymerkillä Hammer of Hate.

Kappaleet

Kokoonpano 
 Hoath Torog – laulu
 Gargantum – kitara
 Reaper – kitara
 Horns – rummut, bassokitara
 Hellwind Inferion – laulu (kappale 3)

Tuotanto 
 Helgorth – grafiikka
 Evisc – valokuvat

Arvostelut 
 Metal Crypt: 4.25/5 
 The Metal Observer: 9.5/10 
 Metal Underground:

Lähteet

Aiheesta muualla 
 
 My Soul for His Glory discogs.com -sivustolla

Vuoden 2008 albumit
Behexenin albumit
Nightside Emanations


Nightside Emanations on suomalaisen black metal -yhtye Behexenin neljäs studioalbumi. Se julkaistiin vuonna 2012 levymerkillä Debemur Morti Productions.

Kappaleet 
Kaikki kappaleet sanoittanut Hoath Torog.

Kokoonpano 
Yhtye
 Hoath Torog – laulu, grafiikka
 Shatraug – kitara
 Wraath – kitara
 Horns – rummut

Vierailevat muusikot
 L. Lepokorpi – intro
 Gargantum – kitarasoolo (kappale 5)

Tuotanto
 Anssi Kippo – tuottaja
 Tore Stjerna – miksaaja, masteroija
 Helgorth – grafiikka, layout
 K. Lehto – grafiikka, valokuvat
 Henkka Virsell – äänittäjä

Arvostelut 
 Angry Metal Guy: 
 Imperiumi.net: 
 Kaaoszine: 
 Lammaszine:

Lähteet

Aiheesta muualla 
 

Vuoden 2012 albumit
Behexenin albumit
Pentti Kettunen (professori)

Pentti Olavi Kettunen (7. tammikuuta 1932 Savonlinna – 9. marraskuuta 2022 Kangasala) oli suomalainen professori ja tekniikantutkija. Hänet nimitettiin Teknillisen korkeakoulun sivukorkeakoulun metalliteknologian professoriksi vuodesta 1969. Virka muuttui materiaaliopin professuuriksi vuonna 1973.

Kettusen tutkimuskohteita olivat materiaalien – erityisesti metallien, komposiittien ja puun – rakenne ja lujuusominaisuudet, ja hän tutki metalli- ja materiaalioppia, esimerkiksi MHD-generaattorin elektrodi- ja eristemateriaaleja. Hän jäi virasta eläkkeelle vuonna 1996.

Lähteet 

Suomalaiset insinöörit
Suomalaiset professorit
Tampereen teknillisen yliopiston professorit
Vuonna 1932 syntyneet
Vuonna 2022 kuolleet
Raya

Raya (oik. Raija Jääskä, o.s. Alenius, s. 1947) on suomalainen laulaja ja musiikkiteatterin esiintyjä. 1970-luvulla Raya näytteli muun muassa Tampereen Popteatterin musikaaleissa West Side Story ja Jesus Christ Superstar. Hän toimi laulusolistina pop-yhtyeissä kuten Matthews, Pastori Pohjalainen & Defiers, Apostolit, Woodoo, Super-Suikkis ja Bestsellers Orchestra.

Raya kiinnitettiin vuonna 1967 Lassi Kossilan tanssiorkesterin kakkossolistiksi. Vuonna 1969 Danny otti hänet ohjelmatoimistonsa D-Tuotannon listoille ja mukaan sen kesän Danny Show -kiertueelle. Samana vuonna Scandia julkaisi Rayan Jaakko Salon orkesterin kanssa tekemän esikoissinglen Syliis saat mun puristaa / Pois tieni kääntyy. Levyn a-puolen suomenkielinen versio Dusty Springfieldin kappaleesta ”I Close My Eyes And Count To Ten” nousi pieneksi hitiksi. Levytysura ja yhteistyö Dannyn kanssa päättyi kuitenkin pian Stump-lehdessä julkaistuihin bikinikuviin. Toisen singlensä Raya pääsi tekemään 1974. Mies, joka myi maailman / Suostun kun rock´n´roll soi -julkaisun a-puoli oli Vexi Salmen suomennos David Bowien laulusta ”The Man Who Sold the World”.

1970-luvun alkupuolella Raya lauloi aviomiehensä Esko Jääskän rock-yhtyeiden Super-Suikkis ja Bestsellers Orchestra solistina. Vuodesta 1978 hän esiintyi Seinäjoen kaupunginteatterin musiikkinäytelmissä Lemmenlakko, Monte Christon kreivi ja Puhtaana käteen. Jyväskylän kaupunginteatterissa hän esiintyi näytelmässä Mustalaisleiri muuttaa taivaaseen. 1990-luvulla hän on tehnyt ääninäyttelijän työtä Disney-animaatiossa Leijonakuningas.

Vuonna 1982 Raya sijoittui kahdeksanneksi MTV:n Syksyn sävel -kilpailussa diskotyylisellä laululla ”Harhaa”. Sen singlejulkaisun b-puolella on kappale ”Aika vie haavat”. Vuonna 1984 Raya, Suikki ja Bestsellers Orchestra julkaisi omakustanteena singlen Do You Know / Changes In The Wind.

Dubbaukset
 Pääartikkeli: Ääninäyttelijäroolit löytyvät omasta luettelostaan.

Lähteet

Aiheesta muualla
Raya Jääskä Discogs.com-tietokannassa

Suomalaiset laulajat
Suomalaiset näyttelijät
Vuonna 1947 syntyneet
Elävät henkilöt
Whore of Bethlehem

Whore of Bethlehem on suomalaisen black metal -yhtye Archgoatin esikoisalbumi. Se julkaistiin vuonna 2006 levymerkillä Hammer of Hate.

Kappaleet

Kokoonpano 
 Lord Angelslayer – bassokitara, laulu
 Ritual Butcher – kitara
 Sinisterror – rummut

Muut tekijät 
 Taneli Hatakka – miksaaja, masteroija
 Chris Moyen – grafiikka
 Helgorth – grafiikka (kuva-LP)

Arvostelut 
 Sputnikmusic: 
 Maelstromzine.com: 7.5/10 
 Metalcrypt.com: 4.25/5

Lähteet

Aiheesta muualla 
 

Vuoden 2006 esikoisalbumit
Archgoatin albumit
Pertti Kettunen

Pertti Eemil Kettunen (s. 19. syyskuuta 1935 Kuopio) on suomalainen professori ja taloustieteilijä. Hän oli 1972–1993 Jyväskylän yliopiston taloustieteen professori ja alan ensimmäinen professori Jyväskylässä. Hän tutki yritystoimintaa ja erityisesti pienyrityksiä sekä laskentatointa ja rahoitusta. Ennen vakinaistamista hän oli vuodesta 1969 vt. professori.

Julkaisuja
Rahoitus, 1971
Yrityksen tavoitteet ja toiminta, 1972
Laskentatoimen perusteista, 1976

Lähteet 

Suomalaiset taloustieteilijät
Vuonna 1935 syntyneet
Elävät henkilöt
Jyväskylän yliopiston professorit
Suomalaiset professorit
The Light-Devouring Darkness

The Light-Devouring Darkness on Archgoatin toinen studioalbumi, joka julkaistiin 7. helmikuuta 2009.

Kappaleet

Kokoonpano 
Yhtye
 Lord Angelslayer – bassokitara, laulu
 Ritual Butcherer – kitara
 Sinisterror – rummut

Tuotanto
 Thorncross – kansikuva
 Helgorth – grafiikka (kuva-LP)

Arvostelut 
 Blabbermouth: 5.5/10 
 Sea of Tranquility:

Lähteet

Aiheesta muualla 
 

Vuoden 2009 albumit
Archgoatin albumit
Suikki Jääskä

Esko ”Suikki” Jääskä (s. 12. tammikuuta 1950) on suomalainen muusikko, äänittäjä, musiikkistudioyrittäjä, musiikkiteknologian opettaja, sekä yksi Provinssirock-festivaalin perustajista. Hän toimii Seinäjoen Rytmi-instituutin hallituksen puheenjohtajana.

Jääskä on neljän vuosikymmenen ajan tehnyt musiikkiäänityksiä liikkuvalla studioautollaan eri puolilla Suomea. Hän on tallentanut etenkin suomalaisten kuorojen ja hengellisen musiikin esittäjien ohjelmistoa.

Jääskä on muusikkona enimmäkseen itseoppinut, mutta otti joitakin trumpettitunteja kapellimestari Antti Vainiolta. Hän on varsinaiselta ammattikoulutukseltaan hammaslaborantti. 1970-luvun alkupuolelta Suikki Jääskä muistetaan Seinäjoen seudulta isojen, puhallinsektioin varustettujen rock-yhtyeiden Super-Suikkis ja Bestsellers Orchestra perustajana, johtajana ja trumpetistina. Näiden yhtyeiden entisiä muusikoita kokoontui Jääskän aloitteesta syksyllä 2010 Seinäjoelle yhtä konserttia varten. Heistä Jääskä ja viisi muuta päätti jatkaa vakituisemminkin nimellä Soulful of Blues with Soul Sisters and Downtown Horns (SOB).

Suikki Jääskä toimii aktiivisesti eteläisen Afrikan musiikkia ja tanssia Suomessa edistävässä yhdistyksessä Good People ry. Vuonna 1990 hän oli yksi Seinäjoen populaarimusiikin keskuksen Rytmi-instituutin perustajia. Hän toimii yhä instituutin halituksen puheenjohtajana.

1990-luvulta alkaen Jääskä on opettanut musiikkiteknologiaa Sibelius-Akatemiassa.

Lähteet

Aiheesta muualla
Jääskän Master Recording -studion verkkosivusto 
Suikki Jääskä Fono.fi-äänitetietokannassa

Suomalaiset trumpetistit
Suomalaiset musiikkiäänittäjät
Syntymävuosi puuttuu
Elävät henkilöt
Kansai denryoku

Kansai denryoku () eli Kepco () on vuonna 1951 perustettu japanilainen voimayhtiö, joka toimii Kansain alueella. Se tuottaa, siirtää ja jakelee sähköä eri puolilla Japania noin 13 miljoonalle asiakkaalle. Yhtiöllä on 165 voimalaa, joiden voimanlähteenä ovat vesivoima, ydinvoima, lämpövoima ja uudistuvat energianlähteet.

Kepcon pääkonttori sijaitsee Osakassa ja sillä on kolme ydinvoimalaa Fukuin prefektuurissa:

 Takahaman ydinvoimalaitos, Takahamassa
 Mihaman ydinvoimalaitos, Mihamassa
 Ōin ydinvoimalaitos, Ōissa

Kepco sai vuonna 2021 ensimmäisenä ydinvoimayhtiönä Japanissa luvan käyttää Mihaman ydinvoimalaitoksen kolmosreaktoria yli 40 vuoden käyttöiän. Fukushiman ydinvoimalaonnettomuuden jälkeen pitkä käyttöikä on ollut mahdollista vain kiristyneiden turvallisuusvaatimusten täyttämisen jälkeen.

Kepcolla on sijoituksia myös Suomeen rakenteilla oleviin Ilmattaren tuulivoimapuistoihin. Yhtiö omistaa 15 % Piiparinmäen sekä 49 % Alajärven (Louhukangas ja Möksy) tuulivoimapuistosta.

Skandaalit 
Yhtiö on ollut osallisena korruptioskandaalissa Japanissa. Yhtiö otti vastaan lahjuksia Takahaman varapormestarilta vuosikymmenien ajan yli kolmen miljoonan euron edestä. Skandaali aiheutti lopulta sekä hallituksen puheenjohtajan vaihdon (2019) että toimitusjohtajan vaihdon (2020).

Lähteet

Aiheesta muualla 

Yrityksen internetsivut

Japanilaiset yritykset
Energiayhtiöt
Angelslaying Black Fucking Metal

Angelslaying Black Fucking Metal on suomalaisen black metal -yhtye Archgoatin toinen EP-levy. Se julkaistiin vuonna 2005 levymerkillä Hammer of Hate.

EP koostuu yhtyeen julkaisematta jääneelle esikoisalbumille nauhoitetuista kappaleista. Levystä julkaistiin rajoitettu 666:n kappaleen painos.

Kappaleet

Kokoonpano 
 Lord Angelslayer – bassokitara, laulu
 Ritual Butcherer – kitara
 Blood Desecrator – rummut

Aiheesta muualla 
 

Vuoden 2005 EP:t
Archgoatin albumit
Heavenly Vulva (Christ’s Last Rites)

Heavenly Vulva (Christ's Last Rites) on Archgoatin kolmas EP-levy. Se julkaistiin vuonna 2011 levymerkillä Debemur Morti Productions.

Kappaleet

Kokoonpano 
Yhtye
 Satanic Tyrant Werwolf – laulu, tuottaja, äänittäjä
 Angelslayer – bassokitara, laulu
 Ritual Butcherer – kitara
 Sinisterror – rummut

Tuotanto
 Teemu Velin – äänittäjä
 Chris Moyen – kansikuva

Arvostelut 
 Heavy Metal Tribune: 
 The Metal Observer:

Lähteet

Aiheesta muualla 
 

Vuoden 2011 EP:t
Archgoatin albumit
Kajaanin seurakunta

Kajaanin seurakunta () kuuluu Suomen evankelis-luterilaisen kirkon Kuopion hiippakuntaan. Seurakunta perustettiin vuonna 1651.

Historiaa

Nykyisen Kajaanin seurakunnan alue kuului alun perin Paltamon vanhaan emäseurakuntaan. Kajaanin linnan ympärille syntyi aikaa myöten kylä, jolle myönnettiin kaupunkioikeudet 1651. 1655 Kajaani erotettiin Paltamosta omaksi kirkkoherrakunnakseen. 1786 Kirkkoherran virka kuitenkin lakkautettiin ja Kajaani määrättiin jälleen Paltamon kappeliseurakunnaksi. Vuonna 1897 sekä Kajaanin kaupunki että Kajaanin maalaiskunta erotettiin omaksi kirkkoherrakunnaksi (ei ollut olemassa erikseen Kajaanin kaupunkiseurakunta- eikä Kajaanin maaseurakunta -nimistä seurakuntaa). Päätös realisoitui kuitenkin vasta vuonna 1927. Tällöin osia seurakunnasta liitettiin vastaperustettuun Vuolijoen seurakuntaan. Vuonna 2007 Kirkkohallitus päätti että Vuolijoen seurakunta lakkaa itsenäisenä seurakuntana ja se liitetään osaksi Kajaanin seurakuntaa, Vuolijoen kuntakin liitettiin samassa yhteydessä valtioneuvoston päätöksellä osaksi Kajaanin kaupunkia.

Toiminta-alueet
Vaikka hallinnollisesti Kajaanin seurakunta onkin yksi yhtenäinen alue, on se jaettu neljään toiminnalliseen alueeseen. Nämä ovat Lehtikangas, Linnantaus, Vuohenki ja Vuolijoki-Otanmäki.

Toimipisteet
Kajaanin seurakunnalla on kaksi kirkkoa: Kajaanin kirkko ja Vuolijoen kirkko. Lisäksi on Lehtikankaan seurakuntakeskus, Linnantauksen seurakuntakeskus, Nakertajan seurakuntakoti, Otamäen seurakuntatalo sekä Vuolijoen seurakuntatalo. Leiri- ja kurssikeskuksia on kaksi: Männistön leirikeskus Vuolijoella sekä Joutenlammin kurssikeskus Salmijärvellä.

Kirkkoherrat
Jacobus Petri Teudscovius e Tysk (1655-79)
Johan Antilius (Arctelius) (1680-1704)
Gabriel Erici Cajanus (1705-13)
Zacharias Forbus (1714-19)
Anders Hildén (1721-27)
Isak Rothovius (1728-32)
Lars Henrik Backman (1733-46)
Johan Frosterus (1747-63)
Olof Westzynthius (1764-81)
Gabriel Mathias Lescelius (1782-86)

Kappeliseurakunnan ajan kappalaiset
Johan Wichman (1787-96)
Simon Johan Castrén (1796-1807)
Anders Wichmann (1807-13)
Johan Reinhold Appelgren (1814-44)
Gustaf Fredrik Högman (1845-63)
Frans Napoleon Salonius (1865-77)
Johannes Zakarias Hartman (1881-93)
Johannes Väyrynen (1894-1925)

Lähteet

Aiheesta muualla

 https://www.kajaaninseurakunta.fi/ (Seurakunnan viralliset kotisivut)

Kajaani
Kuopion hiippakunnan seurakunnat
Team Finland

Team Finland on verkosto, jonka toimintamalli pohjautuu vuoden 2011 hallitusohjelmaan. Team Finland -verkosto edistää Suomen ja suomalaisten yritysten menestymistä maailmalla. Verkosto kokoaa yhteen yritysten kansainvälistymistä, Suomeen suuntautuvia ulkomaisia investointeja ja Suomen maakuvaa edistävät valtiorahoitteiset toimijat ja niiden tarjoamat palvelut.

Toiminnan ohjaus 
Team Finland -toimintaa ohjaa valtioneuvosto ja sen laatima hallitusohjelma, erityisesti kilpailukykyä ja työllisyyttä koskeva kärkihanke.

JOHTORYHMÄ 
Ilona Lundström, ylijohtaja, johtoryhmän puheenjohtaja, työ- ja elinkeinoministeriö

Pekka Soini, pääjohtaja, johtoryhmän varapuheenjohtaja, Business Finland

Jouni Hakala, johtaja, Elinkeinoelämän keskusliito

Leena Vestala, ylijohtaja, ELY-keskukset

Timo Vuori, johtaja, Keskuskauppakamari 

Minna-Mari Kaila, ylijohtaja, maa- ja metsätalousministeriö 

Thomas Palmgren, kansainvälisten asioiden päällikkö, Suomen Yrittäjät

Jaana Palojärvi, kansainvälisten asiain johtaja, opetus- ja kulttuuriministeriö

Nina Vaskunlahti, alivaltiosihteeri, ulkoministeriö

Pysyvät asiantuntijat

Risto Vuohelainen, Executive Director, Business Finland

Mari Hakkarainen, neuvotteleva virkamies, työ- ja elinkeinoministeriö

Okko-Pekka Salmimies, Team Finland -suurlähettiläs, ulkoministeriö

Sihteeri

Kari Komulainen, palvelujohtaja, Business Finland

Team Finland -organisaatiot
Seuraavat organisaatiot ovat osa Team Finland -verkostoa.

 Työ- ja elinkeinoministeriö
 Ulkoministeriö
 Opetus- ja kulttuuriministeriö
Business Finland
Invest in Finland
Visit Finland
Finnvera
 Suomen Teollisuussijoitus
 Finnfund
 Finnpartnership
 Suomalais-Venäläinen kauppakamari
 Suomalais-ruotsalainen kauppakamari
 Elinkeino-, liikenne- ja ympäristökeskukset
 Patentti- ja rekisterihallitus
 Teknologian tutkimuskeskus VTT Oy
 Suomen kulttuuri- ja tiedeinstituutit Ry

Lähteet

Aiheesta muualla
Team Finlandin kotisivu
Team Finlandin organisaatiot

Valtioneuvosto
Suomen talous
Kansainvälistymisen edistämisorganisaatiot
Sobekhotep I

Sobekhotep I oli Egyptin faarao. Hän oli 13. dynastian ensimmäinen hallitsija noin 3 800 vuotta sitten, ja hän hallitsi oletettavasti 4,5 vuotta, mikä oli pisin valtakausi noihin aikoihin.

Hänen 60 tonnia painava kvartsiittisen sarkofaginsa löytyi vuonna 2013 mutta sen tunnistaminen hänelle kuuluvaksi tapahtui vuodenvaihteen 2013-2014 tienoilla. Tunnistus onnistui laatanpalojen avulla, joihin oli kaiverrettu hänen nimensä. Hän oli niissä kuvattu istumassa valtaistuimella. Hänestä on olemassa hyvin vähän tietoa, siksi löytö on merkittävä.

On myös esitetty teorioita että hän olisi sama kuin Sobekhotep II.

Lähteet

Egyptin faaraot
Ennen ajanlaskumme alkua syntyneet
Ennen ajanlaskumme alkua kuolleet
Old Town Shamrocks

Old Town Shamrocks Rugby Club (OTS) on porvoolainen rugbyjoukkue, joka perustettiin vuonna 2011. Joukkue pelaa Suomen mestaruussarjassa. Shamrocks osallistui ensimmäistä kertaa Suomen Mestaruussarjaan kaudella 2014. Kaudella 2017 Old Town Shamrocks ylsi semifinaaliin, jossa joukkue hävisi suomenmestaruuden voittaneelle Jyväskylä Rugby Clubille. Vuonna 2018 joukkue sijoittui viidenneksi eikä yltänyt pudotuspeleihin. Old Town Shamrocks pelaa kotiottelunsa Hamarin kentällä Porvoossa.

Aiheesta muualla 
 Seuran viralliset sivut
 Shamrocks supporters Facebook sivut

Suomalaiset rugbyseurat
Porvoolaiset urheiluseurat
Vuonna 2011 perustetut urheiluseurat
Arfakinmanikki

Arfakinmanikki (Lonchura vana) on loistopeippojen heimoon kuuluva varpuslintu.

Levinneisyys
Arfakinmanikkia tavataan vain pienellä alueella Arfak-vuoristossa Indonesiassa. Koska aluetta ei ole tutkittu hyvin, saattaa lajin levinneisyysalue olla kuitenkin tunnettua laajempi. Arfakinmanikkipopulaation kooksi arvioidaan 2 500–9 999 yksilöä. Laji on luokiteltu vaarantuneeksi.

Lähteet

Loistopeipot
Uhanalaiset linnut
Maas (täsmennyssivu)

Maas voi tarkoittaa ainakin seuraavia:

 Maas, Pohjanmereen laskeva joki Luoteis-Euroopassa
 Afgedamde Maas, Maasin entinen suuhaara, joka yhtyy Waaliin Woudrichemin kohdalla, padottiin vuonna 1904
 Maas, sukunimenä:
 Annelies Maas (s. 1960), alankomaalainen uimari
 Frederica Sagor Maas (1900–2012), yhdysvaltalainen käsikirjoittaja, kirjailija ja esseisti.
 Sarah J. Maas (s. 1986), yhdysvaltalainen fantasiakirjailija
Henrietta

Henrietta on naisen etunimi, diminutiivimuoto Henrik-nimen naispuolisesta vastineesta Henrika. Ranskassa nimi esiintyy muodossa Henriette. Henrietta on siitä johdettu latinan mukainen muoto. 

Suomessa nimi Henrietta on vuoden 2019 loppuun mennessä annettu 1 821 naiselle.  Suomenruotsalaisessa kalenterissa Henrietan nimipäivä on Henrikin päivänä, 19. tammikuuta.

Tunnettuja Henriettoja 

 Henrietta Maria (1609–1669), Ranskan prinsessa ja Englannin kuningatar, kuningas Kaarle I:n puoliso

 Henrietta Aarnikoivu, suomalainen yrityskirjailija
 Henrietta Fajcsák, Henriett Seth F., unkarilainen kirjailija, taidemaalari ja käsikirjoittaja
 Henrietta Kekäläinen, suomalainen yrittäjä
 Henrietta Lacks, yhdysvaltalainen syöpään kuollut, jonka soluja on käytetty syöpälääkkeiden kehittämisessä
 Henrietta Lehtonen, suomalainen kuvataiteilija
 Henrietta Swan Leavitt, yhdysvaltalainen tähtitieteilijä
 Henrietta Nyberg, suomalainen pianisti 
 Henrietta Ónodi, unkarilainen telinevoimistelun olympiavoittaja

Lähteet

Aiheesta muualla 

Etunimet
Poika ja pilves

Poika ja pilves on suomalaisen death metal -yhtye Tukkanuotan neljäs EP-levy. Se julkaistiin 31. tammikuuta 2014 levymerkillä Stay Heavy Records.

Kappaleet

Kokoonpano 
 Ulti-Make – laulu
 Goreppo – kitara
 Mike-Hell – kitara
 Fla-Fla-Mone – rummut
 Pertti-69

Arvostelut 
 Imperiumi.net: 
 Inferno: 
 Kaaoszine: 
 Miasma:

Lähteet 

Vuoden 2014 EP:t
Tukkanuotan albumit
Matemaattinen malli

Matemaattinen mallintaminen on matemaattisissa luonnontieteissä ja insinööritieteissä käytettävä menetelmä, jonka avulla voidaan analysoida monimutkaisia systeemejä. Sään ennustaminen on tyypillinen esimerkki ongelmasta, joka voidaan parhaassakin tapauksessa ratkaista ainoastaan matemaattisella mallilla tietokoneessa. Perinteisiä matemaattisessa mallintamisessa käytettäviä menetelmiä ovat esimerkiksi elementtimenetelmä ja  differenssimenetelmä. Nykyisin matemaattisia malleja käytetään laajalti, mm. biologiassa, taloustieteessä ja teknisessä suunnittelussa.

Matemaattisen mallin rakentaminen liittyy läheisesti teorian rakentamiseen. Malli yleensä rakennetaan siten, että siinä käytettävät matemaattiset rakenteet toteuttavat teorian asettamat oleellisimmat vaatimukset. Matemaattiset mallit ovat usein approksimatiivisia, eli likimääräisiä. Likimääräisyys on tietokoneen laskukyvyn asettama käytännön välttämättömyys. Malli yleensä suunnitellaan käytettävää likimääräistä mallia silmällä pitäen.

Mallintaminen
Sovellettu matematiikka
Afrikankypäräsuokilpikonna

Afrikankypäräsuokilpikonna (Pelomedusa subrufa) on Pelomedusidae-heimoon kuuluva kilpikonnalaji. Sitä pidettiin aiemmin Pelomedusa-suvun ainoana lajina. Laji liikkuu päiväaikaan.

Ulkonäkö ja koko 
Afrikankypäräsuokilpikonnan kilpi on yleensä alle 14 senttimetriä pitkä, mutta pisin tunnettu kilpi oli 19,7 senttimetriä. Kilven yleisväritys on ruskea tai vihreä. Suomuissa voi olla kuvioita, jotka ovat mustia.

Levinneisyys ja elinympäristö 
Lajia esiintyy Afrikan mantereella ja Madagaskarilla. Sitä tavataan järvissä, lammissa ja joissa. Kuivina kausina se oleskelee mudassa.

Lisääntyminen 
Yhdessä pesueessa on 10-40 munaa.

Ravinto 
Afrikankypäräsuokilpikonna on kaikkiruokainen. Se syö kasveja, hyönteisiä, lintuja, sammakoita ja kaloja. Sillä on varpaissaan kynnet, joilla se paloittelee saaliinsa.

Lähteet 
 

Kilpikonnat
The Three-Faced Pilgrim


The Three-Faced Pilgrim on suomalaisen sinfonisen black metal -yhtye Alghazanthin seitsemäs studioalbumi. Se julkaistiin vuonna 2013 levymerkillä Woodcut Records.

Kappaleet

Kokoonpano 
 Thasmorg – bassokitara, laulu
 Grimort – kitara
 Mordant – kitara
 Gorath Moonthorn – rummut
 Ekholm – kosketinsoitin

Arvostelut 
 Inferno: 
 Kaaoszine: 9/10 
 Metal Temple:

Lähteet

Aiheesta muualla 
 

Vuoden 2013 albumit
Alghazanthin albumit
AdraMelekTaus

AdraMelekTaus on suomalaisen sinfonisen black metal -yhtye Alghazanthin EP-levy. Se julkaistiin vuonna 2013 levymerkillä Woodcut Records.

Albumista julkaistiin rajoitettu 500:n kappaleen painos.

Kappaleet

Kokoonpano 
 Thasmorg – laulu, bassokitara
 Grimort – kitara
 Mordant – kitara
 Gorath Moonthorn – rummut
 Ekholm – kosketinsoitin

Arvostelut 
 Imperiumi.net:

Lähteet

Aiheesta muualla 
 

Vuoden 2013 EP:t
Alghazanthin albumit